চুনারুঘাট প্রতিনিধি ॥ চুনারুঘাট পৌর শহরের দক্ষিণ বাস স্ট্যান্ড সংলগ্ন হোসেন সনস্ ছ-মিলটি আগুন দিয়ে পুড়িয়ে দিয়েছে দুর্বৃত্তরা। সরেজমিনে গতকাল দুপুরে গিয়ে দেখা যায় ছ-মিলটির ইঞ্জিন ও ঘরসহ পুড়ে ছাই হয়ে গেছে। ছ-মিলের মালিক মোঃ সফিক মিয়া জানান, শুক্রবার রাত আড়াইটার দিকে তার ছ-মিলে আগুন জ্বলতে দেখে বাজারের একজন খবর দেয়। খবর পেয়ে তিনি এসে আগুন নেভানোর চেষ্টা করেন। কিন্তু ততক্ষণে ছ-মিলটি সম্পূর্ণ জ্বলে ছাই হয়ে যায়। ঘটনাস্থল থানা পুলিশ পরিদর্শন করেছে। সফিক মিয়াসহ অনেকেরই ধারণা পেট্রোল দিয়ে দুর্বৃত্তরা আগুন দিয়ে জ্বালিয়ে দিয়েছে ছ-মিলটি। এ ব্যাপারে থানায় মামলা হয়েছে।